Apstiprināts:

Psihologu sertifikācijas padomes

2021.gada 21.janvāra sēdē

Protokola Nr.PSP – 3/1;

papildināts:

2021.gada 25.novembra sēdē

Protokola Nr.PSP – 3/11.

Psihologu sertifikācijas padome

Vadlīnijas

Ieteicamā Klīnisko un veselības un Konsultatīvo psihologu darba noslodze

Psihologu sertifikācijas padomes Vadlīniju “Ieteicamā Klīnisko un veselības un Konsultatīvo psihologu darba noslodze” mērķis ir veidot psihologu, psihologu darba devēju, citu speciālistu, kas sadarbojas ar Klīniskās un veselības un Konsultatīvās psiholoģijas profesionālās darbības jomā strādājošiem psihologiem, psihologu klientu vienotu izpratni par psihologa darba specifiku un laiku, kas nepieciešams profesionālās darbības plānošanai, sagatavošanai un veikšanai, attiecīgi veicot Psihologu likuma 1.panta 3.punktā noteiktos profesionālos darbības veidus, t.i., “psiholoģiskā izpēte (novērtēšana), psihologa atzinuma sagatavošana, konsultēšana un individuāli, grupā vai organizācijā sniegta psiholoģiskā palīdzība, izmantojot profesionālās zināšanas un zinātniski pamatotas metodes”.

Ņemot vērā, ka Klīniskie un veselības un Konsultatīvie psihologi profesionālo darbību veic dažādās organizācijās / iestādēs, kā arī privātpraksē, vadlīnijās noteiktais var tikt precizēts un mainīts attiecībā par dienā / nedēļā veicamā darba apjomu, vienlaikus saglabājot proporciju starp vadlīnijās minētajiem elementiem katra profesionālā darbības veida ietvaros.

Ieteicamā psihologa darba noslodze vienā nedēļā

Psihologa tiešais kontakts ar klientu nepārsniedz 50% no darba apjoma, un kontaktstundas sastāda ne vairāk par 50% no psihologa darba laika. Tajā tiek iekļautas gan individuālas konsultācijas, gan darbs pāros un ģimenē, grupās, gan psiholoģiskās izpētes darbs.

Ieteicams veikt ne vairāk kā četras individuālās konsultācijas dienā vai 16 individuālās konsultācijas nedēļā. Optimālais grupu vadīšanas daudzums ir viena vai divas grupas nedēļā.

Nedēļā ieteicams veikt ne vairāk kā divas pilnās psiholoģiskās izpētes, ietverot kognitīvo procesu, emocionālās sfēras un personības izpēti, informācijas apstrādi un psihologa atzinuma sagatavošanu.

Uz psihologa darba pienākumu veikšanu ir attiecināmi sagatavošanās darbi pakalpojumu sniegšanai (klienta dzīves vēstures un anamnēzes apzināšana, metodes izvēle, darba materiālu apstrāde), sadarbība ar kolēģiem un blakus nozaru speciālistiem, pašizglītošanās (speciālās literatūras lasīšana, informācijas meklēšana, iepazīšanās ar jaunākajiem pētījumiem/tendencēm nozarē, dalība tālākizglītības aktivitātēs). Minētais veido aptuveni 25-30% no psihologa darba laika.

Ievērojot Psihologu likuma 14.pantā noteikto, psihologam jāveic obligāta sava darba dokumentēšana – jāveido sadarbības pārskats, jāslēdz līgums ar klientu par pakaplojuma sniegšanu, jāreģistrē sagatavotie dokumenti – sadarbības pārskati, psihologa atzinumi.

Atbilstoši Psihologu likuma 9.panta trešajā daļā noteiktajam: “uz resertifikāciju, pamatojoties uz šajā daļā minēto prasību izpildi apliecinošiem dokumentiem, ir tiesīgs pretendēt sertificēts psihologs, kuram nepastāv šā likuma [6. pantā](https://likumi.lv/ta/id/290115#p6) noteiktie aizliegumi psihologa profesionālās darbības veikšanai un kurš Ministru kabineta noteiktajā apjomā: 1) ir veicis psihologa profesionālo darbību psihologa sertifikātā norādītajā psihologa profesionālās darbības jomā; 2) ir nodrošinājis sadarbību ar psihologu–pārraugu savstarpēji noslēgta līguma ietvaros; 3) ir pilnveidojis savas profesionālās prasmes un kompetenci”.[[1]](#footnote-1)

**Ieteicamā klīniskā un veselības psihologa darba noslodze**

**un tās pamatojums**

|  |  |  |  |  |
| --- | --- | --- | --- | --- |
| Psihologa darbības veidi | Pakalpojuma sniegšana | | | Ieteicamais laiks |
| 1. Individuālā konsultēšana | Sagatavošanās pakalpojuma sniegšanai | | Informācijas par klientu apzināšana (iepazīšanās ar nepieciešamajiem dokumentiem saistībā ar konsultēšanas mērķi) | 30-60 minūtes  viena konsultācija – 45-60 minūtes  30-60 minūtes |
| Pakalpojuma sniegšana | | Klienta motivācijas, problēmu un vajadzību noskaidrošana, klienta resursu izvērtēšana, metodes izvēle, atbalsta sniegšana |
| Darba rezultātu apzināšana | | Atgriezeniskās saites un rekomendāciju sniegšana klientam un/vai klienta piederīgajam/pārstāvim |
| 1. Konsultācija pārim vai ģimenei | Sagatavošanās pakalpojuma sniegšanai | | Attiecību/Ģimenes vēstures izpēte un izvērtēšana | 60-90 minūtes  1 konsultācija– 60-90 minūtes  30-60 minūtes |
| Pakalpojuma sniegšana | | Konsultēšana individuāli/pārī/ģimenē, tostarp, klientu motivācijas, problēmu, vajadzību noskaidrošana, klientu resursu izvērtēšana, metodes izvēle atkarībā no izvirzītā mērķa |
| Darba rezultātu apzināšana | | Atgriezeniskās saites un rekomendāciju sniegšana pārim vai ģimenei |
| 1. Konsultācija krīzes situācijā | Sagatavošanās pakalpojuma sniegšanai | | Sagatavošanās krīzes intervencei un/vai informācijas par klientu apzināšana | 30-60 minūtes  1 konsultācija– 60-90 minūtes  30-60 minūtes |
| Pakalpojuma sniegšana | | Darbs ar emocijām un jūtām. Atbalsta sniegšana. Risku un resursu izvērtēšana |
| Darba rezultātu apzināšana | | Iepazīstināšana ar pašpalīdzības  stratēģijām. Atbalsta sistēmas izstrāde |
| 1. Darbs ar grupām |  | | |  |
| Programmas izstrāde | | Sociāli-psiholoģiskā treniņa (vai citas grupas darba formas) programmas izstrādāšana Atkarībā no izvirzītā mērķa treniņa apjoms var būt atšķirīgs | Atbilstoši plānotam stundu skaitam līdz pat 24 st. |
| Gatavošanās pakalpojuma sniegšanai | | Gatavošanās konkrētai nodarbībai | Atbilstoši no 1 līdz 24 st. |
| Pakalpojuma sniegšana | | Vienas grupas nodarbības vadīšana | Atbilstoši no 1 līdz 24 st. |
|  | Darba rezultātu apzināšana | | Atgriezeniskās saites un rekomendāciju sniegšana grupas dalībniekiem/darba komandas speciālistiem | Atbilstoši plānotam stundu skaitam |
| Konkrētā pakalpojuma ilgums un nepieciešamo konsultāciju skaits ir atkarīgs no psihologa darba vides apstākļiem, katra gadījuma specifikas un sarežģītības, izvirzītā mērķa un izvēlētās metodes, par ko lēmumu pieņem pats psihologs. | | | | |
| 1. Psiholoģiskā izpēte 2. Psihologa atzinums | Sagatavošanās psiholoģiskai izpētei | Pieprasījuma izvērtēšana, iepazīšanās ar nepieciešamajiem dokumentiem, sadarbība ar citiem speciālistiem. Izpētes metožu izvēle. | | Sagatavošanās psiholoģiskai izpētei laiks: 60-120 minūtes |
| Psiholoģiskās izpētes veikšana | Atbilstoši izpētes mērķim, izmantojot piemērotākās profesionālās izpētes metodes, nepieciešamās informācijas un datu ievākšanas process no pētāmās personas, piem., klienta dzīves vēstures un anamnēzes ievākšana. Uzvedības novērošana.  Klienta kognitīvo spēju, intelekta, emocionālas sfēras, uzvedības, personības īpatnību, starppersonu attiecību, patopsiholoģisko faktoru u.c. psiholoģisko raksturotāju izpēte. | | Vienas izpētes sesijas laiks:  45-120 minūtes  (izpētes sesiju skaits tiek noteikts katrā gadījumā individuāli2) |
| Izpētes rezultātu apstrāde  Atgriezeniskās saites sniegšana | Iegūti datu apstrāde, rezultātu analīze, secinājumu formulēšana, rekomendāciju izstrāde, gadījumos, kad netiek sastādīts un sniegts atzinums  Atgriezeniskās saites sniegšana par psiholoģiskās izpētes rezultātiem | | Atkarībā no izmantoto metožu apjoma  30-120 minūtes  45-60 minūtes (viena konsultācija) |
| Psiholoģiskās izpētes rezultātu atspoguļošana – psihologa atzinuma sagatavošana / noformēšana | | | 3 – 10 st.  Atzinuma sagatavošanai nepieciešamais laiks saistīts ar konkrētā gadījuma psiholoģiskās izpētes dalībnieku skaitu, izpētes mērķi, apjomu |
| 2Izpētes laika ilgums ir atkarīgs no katra gadījuma specifikas un sarežģītības, izvirzītā mērķa un atbilstoši izpētes mērķim izvēlētām metodēm | | | | |
|  |  | | |  |
| 1. Sadarbība ar citiem speciālistiem | Novērtējumu un rekomendāciju izstrāde. Sadarbības veidošana ar kolēģiem, iestādes/organizācijas darbiniekiem un blakus nozaru speciālistiem | | | Pēc iestādes specifikas/ vajadzības |
|  |  | | |  |

**Ieteicamā** **konsultatīvā psihologa darba noslodze profesionālās**

**un tās pamatojums**

|  |  |  |  |
| --- | --- | --- | --- |
| Psihologa darbības veidi | Pakalpojuma sniegšana | | Ieteicamais laiks |
| 1. Individuālā konsultēšana | Sagatavošanās pakalpojuma sniegšanai | Informācijas par klientu apzināšana (iepazīšanās ar nepieciešamajiem dokumentiem saistībā ar psiholoģiskās konsultēšanas mērķi) | 30-60 minūtes  viena konsultācija – 45-60 minūtes  30-60 minūtes |
| Pakalpojuma sniegšana | Klienta motivācijas, problēmu un vajadzību noskaidrošana, klienta resursu izvērtēšana, mērķa izvirzīšana, metodes izvēle, atbalsta sniegšana |
| Darba rezultātu apzināšana | Atgriezeniskās saites un rekomendāciju sniegšana klientam un/vai klienta piederīgajam/pārstāvim |
| 1. Konsultācija pārim vai ģimenei | Sagatavošanās pakalpojuma sniegšanai | Attiecību/Ģimenes vēstures izpēte un izvērtēšana | 60-90 minūtes  1 konsultācija– 60-90 minūtes  30-60 minūtes |
| Pakalpojuma sniegšana | Konsultēšana individuāli/pārī/ģimenē atkarībā no izvirzītā mērķa |
| Darba rezultātu apzināšana | Atgriezeniskās saites un rekomendāciju sniegšana |
| 1. Konsultācija krīzes situācijā | Sagatavošanās pakalpojuma sniegšanai | Sagatavošanās krīzes intervencei un/vai informācijas par klientu apzināšana | 30-60 minūtes  1 konsultācija– 60-90 minūtes  30-60 minūtes |
| Pakalpojuma sniegšana | Darbs ar emocijām un jūtām. Atbalsta sniegšana. Risku un resursu izvērtēšana |
| Darba rezultātu apzināšana | Iepazīstināšana ar pašpalīdzības  stratēģijām. Atbalsta sistēmas izstrāde |
| 1. Darbs ar grupām | Programmas izstrāde | Sociāli-psiholoģiskā treniņa (vai citas grupas darba formas) programmas izstrādāšana. Atkarībā no izvirzītā mērķa treniņa apjoms var būt atšķirīgs | Atbilstoši plānotam stundu skaitam  līdz pat 24 st. |
| Gatavošanās pakalpojuma sniegšanai | Gatavošanās sociāli-psiholoģiskā treniņa konkrētai nodarbībai | Atbilstoši no 1 līdz 24 st. |
| Pakalpojuma sniegšana | Vienas grupas nodarbības vadīšana | Atbilstoši no 1 līdz 24 st. |
|  | Darba rezultātu apzināšana | Atgriezeniskās saites un rekomendāciju sniegšana grupas klientiem; darba komandas speciālistiem | Atbilstoši plānotam stundu skaitam |
| Konkrētā pakalpojuma ilgums un nepieciešamo konsultāciju skaits ir atkarīgs no psihologa darba vides apstākļiem, katra gadījuma specifikas un sarežģītības, izvirzītā mērķa un mērķim atbilstoši izvēlētās metodes | | | |
|  |  | |  |
| 1. Sadarbība ar citiem speciālistiem | Novērtējumu un rekomendāciju izstrāde. Sadarbības veidošana ar kolēģiem, iestādes/organizācijas darbiniekiem un blakus nozaru speciālistiem | | Pēc vajadzības |

1. Profesionālās apmācības vai kvalifikācijas paaugstināšanas regulējumu sk. Darba likuma 96.pants. [↑](#footnote-ref-1)